Švaljek se vraća u zagrebačku Skupštinu i bit će nezavisna

Donedavna Bandićeva zamjenica nije htjela komentirati svoju odluku, ali u Skupštini se priča da bi mogla “preoteti” još dva zastupnika Bandićevoj listi

<p>Sandra Švaljek, donedavna zamjenica gradonačelnika Milana Bandića,<b> ipak se neće baviti samo znanstvenim radom</b> na Ekonomskom institutu. </p><p>Podnijela je <b>zahtjev za aktivaciju zastupničkog mandata</b> u Skupštini Zagreba. Švaljek je u petak podnijela ostavku na mjesto zamjenice nakon što ju je Bandić razvlastio vođenja grada i<b> opunomoćio Vesnu Kusin</b>.</p><p>Između Švaljek i Bandića je definitivno <b>pukla suradnja</b> i ona neće biti zastupnica u njegovu klubu, nego nezavisna. Švaljek nije htjela komentirati svoju odluku, ali u Skupštini se priča da bi mogla “preoteti” još dva zastupnika Bandićevoj listi. </p><p>Ako bude izbora u Zagrebu, Švaljek bi se mogla i <b>kandidirati za gradonačelnicu.</b> </p>